CELEX: 62013CN0277
Language: hu
Date: 2013-05-21 00:00:00
Title: C-277/13. sz. ügy: 2013. május 21-én benyújtott kereset — Európai Bizottság kontra Portugál Köztársaság

10.8.2013   
            
            
               HU
            
            
               Az Európai Unió Hivatalos Lapja
            
            
               C 233/2
            
         2013. május 21-én benyújtott kereset — Európai Bizottság kontra Portugál Köztársaság
   (C-277/13. sz. ügy)
   2013/C 233/02
   Az eljárás nyelve: portugál
   
      Felek
   
   
      Felperes: Európai Bizottság (képviselők: P. Guerra e Andrade és F.W. Bulst meghatalmazottak)
   
      Alperes: Portugál Köztársaság
   
      Kereseti kérelmek
   
   
               —
            
            
               A Bíróság állapítsa meg, hogy a Portugál Köztársaság — mivel nem fogadta el a földi kiszolgálás nyújtására jóváhagyott szolgáltatókat kiválasztó eljárás megszervezéséhez szükséges intézkedéseket a lisszaboni, az oportói és a farói repülőtéren a poggyász kezelése, a forgalmi előtéren előforduló feladatok, valamint az áruk és postai küldemények kezelése tekintetében — nem teljesítette a közösségi repülőterek földi kiszolgálási piacára való bejutásról szóló, 1996. október 15-i 96/67/EK tanácsi irányelv (1) 11. cikkéből eredő kötelezettségeit;
            
         
               —
            
            
               a Portugál Köztársaságot kötelezze a költségek viselésére.
            
         
      Jogalapok és fontosabb érvek
   
   A Portugál Köztársaság, mivel nem nyitotta meg a földi kiszolgálás piacát a szolgáltatókat kiválasztó eljárás tekintetében, megsértette az uniós jogot.
   Tekintettel arra, hogy az ilyen jellegű földi kiszolgálás nyújtására jóváhagyott szolgáltatók száma a poggyász kezelése, a forgalmi előtéren előforduló feladatok, valamint az áruk és postai küldemények kezelése tekintetében korlátozott, a Portugál Köztársaságnak a 96/67/EK irányelv 11. cikke értelmében kiválasztási eljárást kellett volna szerveznie. Ezenfelül, a vonatkozó eljárást oly módon kellett volna megszerveznie, hogy előzetes konzultációt folytat a repülőtér-használók bizottságával. Másfelől, a szolgáltatókat legfeljebb hét éves időtartamra lehet kiválasztani a 96/67/EK irányelv 11. cikke (1) bekezdése d) pontjának rendelkezése értelmében.
   
      (1)  HL L 272., 36. o.; magyar nyelvű különkiadás 7. fejezet 2. kötet 496. o.